Intentional Communities: Volksraad Verkiesing
Sestien organisasies, waaronder die HNP; AWB; die Boerevolk Vryheidstigting; Huis van Oranje; die Verkennerbeweging en die Volksraad Verkiesing Kommissie, het die afgelope naweek 'n leiersberaad bygewoon wat deur die Boere Beskermings-Forum op Springs aan die Oos-Rand aangebied is.
Die Beraad was eensgesind dat 'n demokraties-verkose Volksraad vanuit volksgeledere gekies moet word, wat oor 'n mandaat sal beskik om die Boere-Afrikanervolk se internasionaal-erkende reg op selfbeskikking in 'n eie territoriale gebied herstel te kry.
Enkele modelle vir die fasilitering van so 'n verkiesing is voorgehou. 'n Aantal organisasies op die Beraad het hulle steun toegesê aan die proses waarmee die Volksraad Verkiesing Kommissie in hierdie verband besig is; en andere het hulle steun daarvoor herbevestig. 'n Opvolg-byeenkoms vir die Beraad sal in Februarie 2011 plaasvind.
Die Volksraad Verkiesing Kommissie
082 267 0364
Posted by Webmaster at 11:27 PM
Labels: Volksraad Verkiesing
Is Seasteading the answer? Luukse Kulinêre Vakansie Suid-Afrika | Grootbos
Teug aan ‘n glas vrugtige Sauvignon Blanc terwyl ons hoofsjef verduidelik waarom hy dit juis saam met een van die plaaslike kase voorsit. Luister na ons sommelier wat jou vertel waarom ‘n mens die son as ‘t ware in ‘n spesifieke oesjaar kan proe. Verlustig jou aan die uitsig oor die berge terwyl ‘n wynmaker jou meer oor dié jaar se oes vertel. Ons wynpakket is ‘n heerlike reis na die wyne van die gebied wat jou tyd gee om te geniet, te proe en te ervaar.
Is daar ‘n ander wyn-ervaring wat jy graag wil onderneem?
Arriveer by Grootbos Natuurreservaat en geniet ‘n heerlike middagete in die restaurant of buite op die dek in die vars lug. Maak ‘n draai in jou suite en gaan dan saam met een van ons sjefs op ‘n Growing the Future-toer wat ‘n besoek insluit aan ons plaas waar die meeste van ons groente, heuning, hoenders en eiers vandaan kom. In die aand wag daar op jou ‘n onvergeetlike kulinêre ervaring bestaande uit ses geurige gange wat spesiaal by van die heel beste Suid-Afrikaanse wyne gepas word.
Ná ontbyt vertrek ons op ‘n avontuur na Kaap Agulhas en stop op pad by vier wynplase in Elim om hulle wyne te proe. Daarna hou ons piekniek by die mees suidelike punt van Afrika terwyl jy die natuurskoon bewonder. En later gaan ons terug lodge toe waar jy die aand ‘n spesiale ete in ons wynkelder geniet, of ‘n reeks geregte en wyne wat bymekaar pas wat spesiaal vir jou saamgestel sal word.
Gaan ná ontbyt op ‘n rit in ‘n 4x4 deur die reservaat en ervaar die wonderbaarlike wilde blomme en diere. Gaan daarna saam met ons sommelier op 'n toer deur die Hemel-en-Aarde-vallei, waar drie wynplase, wat beken is vir hulle Sauvignon Blanc en Pinot Noir, besoek sal word. By een van die landgoedere sal ons 'n middagete reël met wyn en kos as pasmaats.
Sluit jou verblyf af met ‘n wandeling vroegoggend saam met ‘n gids deur die magiese Melkhoutbos terwyl jy luister hoe die voëls sing, en jy die vars oggendlug inasem. Vertrek ná ontbyt van Grootbos af met nuwe ervarings, geure en stories wat deel van jou geword het.